เมื่อเดือนที่เเล้วเเฟนมีประจำเดือนวันที่ 2 ตุลาคม จนถึงเดือนธันวาคมเเฟนปจด.ยังไม่มา เเต่ 2 เดือนที่เเล้วไม่ได้มีอะไรกัน จะท้องมั้ยครับ เเล้วเป็นไปได้มั้ยว่าวันที่ 2 ตุลาคม เป็นเลือดล้างหน้าเด็ก
สวัสดีค่ะ T,หากเลือดที่ออกในวันที่ 2 ต.ค. เป็นช่วงวันที่ที่ประจำเดือนควรจะมา และมีเลือดออกนาน 2-7 วัน ก็ถือเป็นประจำเดือนที่ปกติดี และหากหลังจากที่ประจำเดือนมาแล้ว ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้น ดังนั้น การที่ประจำเดือนไม่มา ก็จะเกิดจากสาเหตุอื่นๆ เช่น การมีความเครียด ทำงานหนัก ออกกำลังกายมากไป พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นแต่หากเลือดที่ออกในวันที่ 2 ต.ค. ไม่ได้เป็นช่วงวันที่ที่ประจำเดือนควรจะมา หรือมีเลือดออกเพียง 1 วัน ก็อาจไม่ใช่เลือดประจำเดือนก็ได้ โดยอาจเป็นเลือดออกช่วงไข่ตกหรือเลือดล้างหน้าเด็กก็ได้ ดังนั้น ในกรณีนี้ ก็ควรลองตรวจหาการตั้งครรภ์ดูด้วยค่ะแต่หากตรวจไม่พบการตั้งครรภ์ แต่ประจำเดือนยังคงไม่มานานเกิน 3 เดือน ก็ควรไปพบแพทย์เพื่อหาสาเหตุอื่นๆ เช่น มีภาวะไทรอยด์ฮอร์โมนผิดปกติ การผลิตฮอร์โมนของรังไข่ผิดปกติ มีพังผืดในมดลูก เป็นต้น